கேள்வி: நஸ்ரின் மொகமதி - வாழ்க்கை மற்றும் தொழில் குறித்து விரிவாக சொல்லுங்கள்.
பதில்: 1937 ஆம் ஆண்டில் இந்தியாவின் கராச்சி ஒரு செல்வ செழிப்பானக் குடும்பத்தில் பிறந்தார்.Jonathan Griffin, "Nasreen Mohamedi," ''frieze'' 127, November–December 2009. இவர் இசுலாமிய சுலைமானி போக்ராப் பிரிவைச் சேர்ந்த பத்ருதீன் தியாப்ஜியின் குடும்பத்தில் எட்டு குழந்தைகளில் ஒருவராக இருந்தார். இவரது இளம் வயதிலேயே இவரின் தாயார் இறந்துவிட்டார். இவரின் தந்தை பகுரைனில் மற்ற வணிக முயற்சிகளுடன் ஒரு புகைப்பட உபகரணக் கடையை வைத்திருந்தார். பின்னர், இவரது குடும்பம் 1944 இல் மும்பை குடிபெயர்ந்தது. பின்னர் மொகமதி 1954 முதல் 1957 வரை இலண்டனில் உள்ள செயின்ட் மார்ட்டின் கலைப்பள்ளியில் பயின்றார்.Anders Kreuger, "Making the Maximum Out of the Minimum," ''Afterall'', Summer 2009. பகுரைனில் தனது குடும்பத்துடன் சிறிது காலம் வாழ்ந்த பிறகு, மொகமதி 1961 முதல் 1963 வரை பாரிசில் ஒரு உதவித்தொகையில் படித்தார். அங்கு இவர் ஒரு அச்சுத் தயாரிப்பு விடுதியிலும் பணியாற்றினார். இந்தியா திரும்பியதும், மும்பையில் உள்ள பூலாபாய் தேசாய் கலை நிறுவனத்தில் சேர்ந்தார். இங்கு அவர் வி. எஸ். கெய்டோண்டே, மக்புல் ஃபிதா உசைன் மற்றும் தயிப் மேத்தா உள்ளிட்ட அந்த நேரத்தில் பணியாற்றிய பிற கலைஞர்களை சந்தித்தார். பூலாபாய் தேசாய் நிறுவனத்தில் சேர்ந்த சிறிது காலத்திற்குப் பிறகு, இவரது முதல் தனி கண்காட்சி நடத்தப்பட்டது. மும்பையில் இவர் சுருக்க கலைப் படைப்புகளை உருவாக்கும் கலைஞர் ஜெராம் படேலை சந்தித்தார். பின்னர், அவர் இவரது நண்பராகவும் சக ஊழியராகவும் ஆனார். அதே நேரத்தில் பத்மசிறீ (1971) விருது பெற்ற கலைஞர் கெய்டோண்டே இவரது வழிகாட்டியாக பணியாற்றினார்.Susette Min, "Fugitive Time: Nasreen Mohamedi's Drawings and Photographs,” ''Lines among Lines'', Drawing Papers 52, New York: The Drawing Center, 2005.Klauss Kertess, "A Detached Joy: The Drawings of Nasreen Mohamedi," ''Art on Paper'' 13.5, May/June 2009. இவரது படைப்புகள் நியூயார்க்கு நகரம் உள்ள நியூயார்க் நவீனக்கலை அருங்காட்சியகம், புது தில்லி உள்ள கிரண் நாடார் கலை அருங்காட்சியகம், ஜெர்மனி காசலில் ஐந்து ஆண்டுகளுக்கு ஒருமுறை நடைபெறும் சமகால கலை கண்காட்சி மற்றும் தல்வார் அருங்காட்சியகம் ஆகியவற்றில் காட்சிக்கு வைக்கப்பட்டுள்ளன.